રોહિત શર્માએ પાંચ રન નોંધાવ્યા હતા અને તે આઉટ થયો ત્યારે ટીમનો સ્કોર 20 હતો. ત્યારબાદ વિરાટ કોહલી બેટિંગમાં આવ્યો હતો. તેણે શિખર ધવન સાથે મળીને બીજી વિકેટ માટે 158 રનની ભાગીદારી નોંધાવી હતી. ધવને કારકિર્દીની 13મી સદી ફટકારતાં 105 બોલમાં 109 રન ફટકાર્યા હતા. વરસાદને કારણે વચ્ચે રમત અટકી પડી હતી. ત્યારે કોહલી 83 બોલમાં 75 રન ફટકારીને આઉટ થઈ ગયો હતો જેમાં સાત બાઉન્ડ્રી અને એક સિક્સરનો સમાવેશ થતો હતો.